recursal/SuperWikiNEXT-32B huggingface dataset:
**לארי וול** (באנגלית: Larry Wall; נולד ב-27 בספטמבר 1954) הוא תוכניתן ובלשן אמריקאי. הוא היוצר של התוכנית patch ביוניקס ושל שפת התכנות Perl.

ביוגרפיה
--------

וול הוא בעל תואר ראשון בבלשנות ובמדעי המחשב מאוניברסיטת סיאטל פסיפיק (Seattle Pacific University).

וול ואשתו הם נוצרים אוונגליסטים. בצעירותם הם תכננו לגלות שפה שאין לה כתב, להמציא לה כתב ולתרגם לשפה הזאת את התנ"ך, אך עקב בעיות בריאות וול פנה לתחום הטכנולוגיה והצטרף לנאס"א. בזמן עבודתו שם ובחברת יוניסיס (Unisys) וול יצר את הגרסה הראשונה של שפת Perl. בעקבות השכלתו הבלשנית וול תכנן את השפה כך שתהיה דומה לשפה אנושית וגם שתתאים היטב לעיבוד טקסטים על ידי שימוש נרחב בביטויים רגולריים. Perl תפסה תאוצה והפכה לאחת השפות הנפוצות לכתיבת סקריפטים בסביבת יוניקס ולניהול אתרי אינטרנט ובמהלך שנות התשעים הפכה לשפת תכנות נפוצה למטרות רבות ובמערכות הפעלה רבות, ביניהן Microsoft Windows,‏ MacOS,‏ z/OS ואחרות. וול ממשיך לשמש בתור המנהיג ("הדיקטטור הנאור") של קהילת תוכניתני Perl וכמעצב הראשי של הגרסאות העתידיות של השפה.

וול זכה מספר פעמים בתחרות הבינלאומית לקוד C מסובך (International Obfuscated C Code Contest). כמו כן הוא היה החתן הראשון של פרס התוכנה החופשית שהוענק לו בשנת 1998 על ידי המוסד לתוכנה חופשית.

וול נוהג לערבב מושגים דתיים נוצרים בעבודתו בתכנות. למשל, הפונקציה להגדרת מחלקה ב-Perl 5 נקראת bless ("ברך"). מסמכי עיצוב של Perl 6 נקראים "אפוקליפסות" ("התגלות", בעיקר בהקשר של ספר חזון יוחנן, החותם את הברית החדשה). בהרצאותיו השנתיות בכנס Perl המכונות State of the Onion. וול נוהג לשרבב נושאים נוצריים: כך, בהרצאה של שנת 1997, הוא סיפר על אמונתו באלוהים ודרך זה הציג את נושא הבחירה החופשית, שלדעתו שפת Perl מאפשרת לתוכניתנים ובהרצאה של שנת 2006 השווה את הערכים של קהילת תוכניתני Perl לערכי משפחה מסורתיים.

בפברואר 2006 וול ביקר בישראל והרצה על Perl 5 ו-Perl 6 בכנס מפתחי קוד פתוח בנתניה.

קישורים חיצוניים
----------------

ויקישיתוף מדיה וקבצים בנושא **לארי וול** בוויקישיתוף
* 

* אתר האינטרנט הרשמי של לארי וול (באנגלית)

* לארי וול, באתר dblp
* הרצאות "State of the Onion":‏ 1997, 1998, 1999, 2000, 2001, 2002, 2003, 2004, 2005, 2006, 2007
* Present Continuous, Future Perfect - הרצאתו של לארי וול על Perl 5 ו-Perl 6 בכנס מפתחי קוד פתוח בנתניה, פברואר 2006

הערות שוליים
------------

1. ↑  "מצב הבצל" - משחק מילים אנגלי על הכינוי לנאום השנתי של נשיא ארצות הברית, State of the Union (מצב האומה)
2. ↑  The State of the Onion 10

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007442271605171
* ACM DL: 81100438953
* BIBSYS: 90532964
* BnF: cb12551776r (data)
* DBLP: 94/1616
* GND: 138937079
* ISNI: 0000 0001 1076 3894
* LCCN: n94024390
* NDL: 00476771
* NKC: xx0166029
* NLK: KAC2018O3031
* NLP: A12346445
* NTA: 16414756X
* SUDOC: 034802061
* VIAF: 91402770
* WorldCat: lccn-n94024390

 |
סר **תומאס פיקטון** (באנגלית: **Thomas Picton**;‏ 24 באוגוסט 1758 - 18 ביוני 1815) היה קצין ולשי ששירת בצבא הבריטי. פיקטון שימש מושל במספר מקומות והוא נחשב אדם מחושב ואכזרי כלפי האוכלוסייה המקומית. הוא מוכר במיוחד עבור פיקודו במהלך מלחמת חצי האי ומערכת מאה הימים שהגיעה לשיאה בקרב ווטרלו ב-18 ביוני 1815 בו הוא אף נהרג.

שירות
-----

פיקטון שירת כמושל טרינידד בשנים 1797–1802, בשנת 1803 שירת כמושל טובגו, הוא נשפט באנגליה משום יחסו המחמיר כנגד האוכלוסייה המקומית והוא נחשד בביצוע עינויים בניגוד החוק במספר פושעים באי. פיקטון זוכה במשפט חוזר בשנת 1808 ושנה לאחר מכן התמנה למושל פלשינג בהולנד. בשנת 1812 לפי בקשתו של הדוכס מוולינגטון, פיקטון קיבל את הפיקוד על הדיוויזיה השלישית שלחמה במערכה כנגד צבאו של נפוליאון בחצי האי האיברי.

כאשר נבחר פיקטון להצטרף למערכה ולפקד על דיוויזיה בלחימה בספרד, אמר עליו הגנרל הספרדי-ונצואלי פרנסיסקו דה מירנדה כי הוא אינו סומך עליו משום:  

"שיש בו כל כך הרבה יהירות, שאם היית שולח אותו לקראקס באיי הודו המערבית [*אמריקה*], הוא היה מנסה להפוך לנסיך באזור."

אך הוא גם הביע את דעתו כי פיקטון הוא מאוד חכם. ולינגטון מפקד הכוחות, התרשם מפיקטון כי הוא:  

"מחוספס ושד בעל פה מלוכלך, אך הוא תמיד התנהג באופן מוצלח מאוד; אף אדם לא יכל לתפקד יותר טוב ממנו במשימות השונות שנתתי לו, לא ראיתי שום דבר שיאשש את דעתו של מירנדה לגבי השאפתנות שלו."

לאחר הבסת נפוליאון בשנת 1814 חזר פיקטון לבריטניה, אך הוא שב לפקד על הדיוויזיה עם חידוש הלחימה וחזרתו של נפוליאון לצרפת. ביוני 1815 התמקם הצבא הבריטי ובעלות בריתו בבלגיה, בקרב הראשון בקאטר ברה נפצע פיקטון אך הוא הסתיר זאת מהסובבים אותו והמשיך לפקד ולהילחם. יומיים לאחר מכן נפגשו הצבאות שוב בווטרלו במה שהפך לקרב המכריע של המערכה כולה, קרב ווטרלו. בשלב הפתיחה של הקרב התמקמו כוחותיו של פיקטון באזור חוות לה היי סינט (La Haye Sainte), הצרפתים תקפו את המתחם ופיקטון הורה להסתער על הטור הצרפתי עם כידונים, בהתקפה זו הוא נהרג כאשר מילותיו האחרונות היו "הסתערו! הסתערו! הידד! הידד!".

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תומאס פיקטון** |

* תומאס פיקטון, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007461753405171
* BnF: cb16701773k (data)
* GND: 120388642
* ISNI: 0000 0000 2623 1270
* LCCN: n86104733
* NTA: 30602134X
* SNAC: w6kd2wq5
* Trove: 1528654
* VIAF: 15599329
* WorldCat: lccn-n86104733

 |
פירוש נוסף ערך זה עוסק בקרחון בקניה. אם התכוונתם למשמעות אחרת, ראו קרחון גרגורי.

**קרחון גרגורי** (באנגלית: **Gregory Glacier**) הוא קרחון על הר קניה במחוז מרו, בקניה שבאפריקה.

הקרחון נמצא במרכז המדינה, כ-140 קילומטרים צפונית לניירובי, בירת קניה.

גובהו של הקרחון 4,630 מטרים מעל פני הים.

בשל התחממות כדור הארץ קרחוני הר קניה נסוגים במהירות (ובהם גם קרחון לואיס - הגדול בקרחוני הר קניה, וקרחון גרגורי), וככל הנראה בתוך 30 שנים יימסו כולם.

היסטוריה
--------

### מקור השם

הקרחון קרוי על שמו של ג'ון וולטר גרגורי (John "Jack" Walter Gregory), גאולוג שחקר את השבר הסורי-אפריקני.

לקריאה נוספת
------------

• JAMES A.T. YOUNG and STEFAN HASTENRATH, **Glaciers of the Middle East and Africa - GLACIERS OF AFRICA**, P 55, U.S. GEOLOGICAL SURVEY PROFESSIONAL PAPER 1386-G-3
• LONNIE G, THOMPSON, **Ice core studies from Mt Kenya, Africa, and their relationship to other tropical ice core studies**, PP 55, 60
• MIHAI VODĂ, VICTOR SOROCOVSCHI, RAMONA RAŢIU, RADU NEGRU, **Climate change effects on Mount Kenya’s Glaciers**, PP 76-77

קישורים חיצוניים
----------------

* מפת אזור קרחון גרגורי

הערות שוליים
------------

1. ↑  מידע גאוגרפי
2. ↑  נסיגת קרחוני הר קניה
3. ↑  קורות חייו של ג'ון וולטר גרגורי
**פלזאנס מקפריסין**, (צרפתית: Plaisance d'Antioche) נולדה בשם **פלזאנס מאנטיוכיה** או פלזאנס **מפואטרי** (1235–1261) הייתה נסיכה צלבנית ששימשה כעוצרת בממלכת קפריסין ובממלכת ירושלים הצלבניות.

קורות חייה
----------

היא הייתה בתו של בוהמונד החמישי, נסיך אנטיוכיה ובשנת 1250 נישאה לאנרי הראשון, מלך קפריסין שנפטר בשנת 1253. פלזאנס הפכה לעוצרת של יורש העצר - בנה התינוק הוגו השני, מלך קפריסין.
פלזאנס נישאה ל**בליאן מארסוף** אך נישואיהם בוטלו בשנת 1258.

מאז מסע הצלב השישי הייתה ממלכת ירושלים קרועה במלחמות אזרחים במהלכן נלחמו האצילים המקומיים עם נציגי הקיסר כאשר למהומה מצטרפים המסדרים הצבאיים והקומונות הימיות של ערי איטליה במלחמת כל בכל שהטילה את המדינה לאנרכיה מוחלטת, שגלשה מחוץ לתחומי ארץ ישראל אל איטליה ושאר המאחזים של ערי הנמל האיטלקיות באגן הים התיכון. על פי היסטוריוגרפים צלבנים בני התקופה טובעו במהומות 80 ספינות, נהרסו ביצורי העיר עכו ומצודות שבתוך העיר (מלבד אלו שבחזקת המסדרים הצבאיים) ונהרגו אלפי אנשים.
על רקע זה, בניסיון של האצילים המקומיים להשיג לגיטימציה למעמדם הוזמנה פלזאנס על ידי בוהמון השישי, נסיך אנטיוכיה - אחיה של פלזאנס ואחד מראשי מפלגת האצילים - לעכו והוצגה כעוצרת הממלכה עבור הוגו השני עד שהקטין יוכל להיות מוכתר כמלך ירושלים, פלזאנס שהייתה בסך הכל שליט בובה במשחק הכוחות העבירה את תואר העוצר לז'אן ד'איבלין-ארסוף. קרבות הרחוב בעכו פסקו אך המתיחות לא התפוגגה. הקומונה של ונציה ובני בריתה קיבלו את הוגו כשליט, אך הקומונה של ג'נובה דחתה את הטענות והצביעה על קונראדין מצאצאי פרידריך השני, קיסר האימפריה הרומית הקדושה כשליט הלגיטימי.

בוהמון שלא הצליח לבסס את מעמדו של הוגו השני כמלך ירושלים שכר 800 אבירים כצבא לתת תוקף לתביעות אך התוצאה הישירה של המהלך היה התבצרות הצדדים בעמדותיהם הפוליטיות והפיזיות. הצדדים הניצים פנו אל האפיפיור אלכסנדר הרביעי בבקשה להכריע בסכסוך ולנסות להשכין שלום בין הפלגים. ביוני 1258 נקראו נציגי הקומונות האיטלקיות לפגישה משותפת בה דרש הכס הקדוש להפסיק לאלתר את מעשי האיבה ולמסור למשמרת את רכוש הקומונות לידי ליגאט של האפיפיור. המשא ומתן עלה על שרטון לאחר שהתקפה מתואמת היטב של הצי של ונציה הצליחה להביס את הצי של גנואה בקרב ימי במפרץ חיפה. הרובע הגנואזי נהרס עד היסוד והקומונה נסוגה לבסיס כוחה בצור שם נהנתה מהגנת פיליפ ממונפורט שליט העיר. שליחי האפיפיור מצאו עצמם מול שוקת שבורה מבלי יכולת ליצוק תוכן לדרישות האפיפיור.

פלזאנס נפטרה בקפריסין בשנת 1261, עם מותה עבר תואר העוצרות (חסר הכוח וריק מתוכן) לאיזבל דה ליזיניאן.

הערות שוליים
------------

1. ↑  יהושע פראוור, תולדות ממלכת הצלבנים בארץ ישראל, כרך ב, מוסד ביאליק, מהדורה ראשונה, 1963 עמוד 355
מכונת המפרידה בין תאי הדם לפלזמה
**פלזמפרזיס** (באנגלית: **Plasmapheresis**) הוא תהליך רפואי שבמהלכו נשאב הדם אל מחוץ לגוף, רכיבי הפלזמה מופרדים מתאי הדם, מטופלים (או מוחלפים באחרים) ומוחזרים למחזור הדם (או במקרה של תרומה, נשמרים לשימוש עתידי).

פלזמפרזיס הוא שם כולל למגוון אפשרויות טיפול בסינון רכיבי הפלזה מן הדם, ניתן להבחין בין כמה סוגים של פלזמפרזיס:

* הסרת הפלזמה מהמטופל, טיפול בה בדרך כלשהי (למשל סינון הנוגדנים) והחזרתו לגוף המטופל.
* החלפת פלזמה (PLASMA EXCHANGE), הפלזמה מופרדת מדם החולה ומסולקת (אך תאי הדם מוחזרים), והחולה מקבל פלזמה תחליפית מתרומה, אלבומין או שילוב של אלבומין ומלח (בדרך כלל 70% אלבומין ו-30% מלחים) או נוזל פזיולוגי בעל הרכב דומה לזה של הפלזמה.
* תרומת פלזמה, הסרת פלזמת הדם הפרדתה לרכיבים, כשחלקם מוחזרים לתורם וחלקם נשמרים ומוקפאים לצורך שימוש עתידי בטיפול רפואי או לייצור תרופות.

שימושים רפואיים
---------------

פלזמפרזיס הוא אמצעי טיפולי חשוב אצל חולים במחלות אוטואימוניות (שבהן הגוף מייצר נוגדנים התוקפים תאים ורקמות), בתהליך הפלזמפרזיס מוסרים הנוגדנים הגורמים למחלה מהפלזמה של החולה, הטיפול נפוץ במחלות נוירולוגיות כמו תסמונת גייאן-בארה או מיאסטניה גראביס.

תהליך הפלסמפרזיס
----------------

לפני ביצוע התהליך, מבצעים בדיקות דם, ספירה, תפקודי כבד וכליות וכן בדיקות לאיתור נוכחות נגיפים. מרכיבים לחולה צנתר ורידי מרכזי באזור המפשעה או בוורידי הצוואר, ומחברים את החולה למכונה למשך כשעתיים, בדרך כלל ניתנים כמה טיפולים במרווחים של יומיים ביניהם.

### סיבוכים

במהלך הטיפול ולאחריו תיתכן ירידה בלחץ הדם, הפרעה בקצב הלב, ונטייה לדימום (עקב רמות נמוכות של פרותרומבין). ייתכנו גם סיבוכים הקשורים בהכנסת הצנתר המרכזי למשל דימום או זיהום.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553323205171
* BnF: cb119654592 (data)
* LCCN: sh85103092

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**אדי דניס** (באנגלית: **Eddie Dennis**; נולד ב-22 במרץ 1986) הוא מתאבק ולשי. הוא מוכר בעיקר בשל תקופתו בארגון ההיאבקות WWE כחלק ממחלקת בריטניה של התוכנית NXT, ה-NXT UK. בנוסף, הוא מוכר בעיקר בשל תקופתו בארגון העצמאי הבריטי Progress Wrestling.

בעברו, דניס היה מנהל בית ספר באמנפורד, קרמרטנשייר, כשתחום לימודיו העיקרי היה מורה למתמטיקה.

ביוגרפיה
--------

דניס החל להתאבק בשנת 2008 באותו הזמן שהוא היה מורה למתמטיקה במשרה מלאה בקארדיף ולאחר מכן בברקשייר. בשנת 2016, דניס עזב את עבודתו כמנהל בית ספר והפך למתאבק במשרה מלאה.

קריירת היאבקות מקצועית
----------------------

### WWE‏ (2017–היום)

אף על פי שלא צלח את מבחני הקבלה שלו ב-WWE בשנת 2017, הוא התאבק בתוכנית הראשונה של NXT UK.

באירוע NXT UK TakeOver: Blackpool, שנערך ב-12 בינואר 2019, דניס הפסיד לדייב מסטיף בקרב ללא פסילות. באירוע NXT UK TakeOver: Blackpool II, שנערך ב-12 בינואר 2020, דניס גבר על טרנט סבן. ב-6 בפברואר, דניס הפסיד לאותו טרנט סבן בקרב שבו ארבע פינות הזירה היו חשופות. ב-22 באפריל 2021, דניס הפסיד לג'ו קופי. כעבור שבוע, קבוצת Symbiosis (דניס, פריימט וטייסון טי בון) הפסידה לקבוצת Gallus (ג'ו קופי, מארק קופי ווולפגנג). ב-8 ביולי, דניס גבר על טרנט סבן. ב-19 באוגוסט בפרק של התוכנית *NXT UK*, דניס נחל הפסד לסקסון האקסלי. ב-19 במאי 2022, דניס הפסיד לויילד בור במסגרת קרב קולר כלבים.

ב-18 באוגוסט, דניס שוחרר מחוזהו בארגון.

### Defend Indy Wrestling

דניס הוא מייסד שותף של "Defend Indy Wrestling", מותג בגדים למעריצי ארגוני ההיאבקות העצמאיים. דניס יצר את המותג בשנת 2011 ביחד עם המתאבקים הבריטיים פיט דאן ומארק אנדרוז. מותג זה מייצר חולצות טי, קפוצ'ונים ופריטי לבוש אחרים.

אליפויות והישגים
----------------

* **הישגים בארגון ההיאבקות Attack! Pro Wrestling**
	+ אליפות ATTACK! 24:7‏ (4 פעמים)
	+ אליפות ATTACK! (פעמיים)
* **הישגים בארגון ההיאבקות Pro Wrestling Chaos**
	+ אליפות השלישיות (פעם אחת)
	+ אליפות אבירי הכאוס (פעם אחת)  - עם אלכס סטיל
* **הישגים במגזין ההיאבקות Pro Wrestling Illustrated - PWI**
	+ PWI דירג אותו במקום ה-124 מתוך 500 המתאבקים הטובים ביותר לשנת 2020
* **הישגים בארגון ההיאבקות Progress Wrestling**
	+ אליפות הזוגות של Progress (פעם אחת)  - עם מארק אנדרוז
	+ טורניר לאליפות הזוגות של Progress‏ (2014)  - עם מארק אנדרוז
	+ אליפות העולם המאוחדת של Progress (פעם אחת)
* **הישגים בארגון ההיאבקות South Coast Wrestling**
	+ אליפות גביע ה-One To Watch
* **הישגים בארגון ההיאבקות Triple X Wrestling - TXW**
	+ אליפות TXW (פעם אחת)
* **הישגים בארגון ההיאבקות Entertainment Wrestling Association - EWA**
	+ אליפות EWA (פעם אחת)

קישורים חיצוניים
----------------

* אדי דניס, ברשת החברתית טוויטר
* אדי דניס, באתר WWE.com להיאבקות מקצועית
* אדי דניס, באתר Online World of Wrestling

הערות שוליים
------------

1. ↑  מנהל בית ספר עוזב את עבודתו כדי להפוך למתאבק במשרה מלאה
2. ↑  ה-WWE עורכים מבחני קבלה עבור 28 מתאבקים במנצ'סטר, אנגליה
3. ↑  רשימת המתאבקים החדשים של NXT UK
4. ↑  ארגון ההיאבקות ה-WWE מבצע קיצוצים בחברה
5. ↑  ריאיון עם אדי דניס באתר *The Indy Corner*
**גורסימראן "סים" בולאר** (באנגלית: **Gursimran "Sim" Bhullar**, נולד ב-2 בדצמבר 1992 בטורונטו שבאונטריו, קנדה) הוא כדורסלן קנדי ממוצא הודי המשחק בקבוצת דאצ'ין טייגרס מליגת העל הטאיוואנית. בולאר הוא הכדורסלן הראשון ממוצא הודי ששיחק אי פעם בליגת ה-NBA, כשעשה זאת במדי סקרמנטו קינגס.

קריירה טרום מקצוענית
--------------------

בולאר נולד בטורונטו אך גדל בברמפטון, פרבר של העיר. הוא שיחק בקבוצת הכדורסל של בית הספר התיכון שלו, שהיה בית ספר קתולי. לאחר מכן עבר לשחק בתיכון קיסקי בפנסילבניה, שם העמיד ממוצעים של כמעט טריפל דאבל למשחק, עם כ-16 נקודות, כ-14 ריבאונדים וכ-8 חסימות. בולאר השתתף עם נבחרת קנדה באליפות העולם בכדורסל מתחת לגיל 18, ואף זכה עמה במדליית הארד. אחרי האליפות עבר לבית ספר נוסף, הפעם בווירג'יניה המערבית. בתקופתו בבית ספר זה הוריד רבות במשקלו.

לאחר סיום התיכון התחייב לשחק בקבוצת כדורסל המכללות של אוניברסיטת זאוויר שבסינסינטי, אוהיו, אך חזר בו מהתחייבות זו והתחייב לאוניברסיטת המדינה של ניו מקסיקו. עקב מעברו לא אופשר לו לשחק עד עונת 2012/13, על פי חוקי ה-NCAA. בעונותיו בקבוצה העמיד ממוצעים של דאבל פיגרס בנקודות וכ-7 ריבאונדים וכ-3 חסימות למשחק. הוא זכה פעמיים בפרס ה-MVP של קונפרנס ה-WAC, ב-2013 וב-2014, ואף הוביל את קבוצתו לטורניר אליפות המכללות בכדורסל ב-2014.

אחרי שנתיים במכללה העמיד בולאר את עצמו לבחירה בדראפט ה-NBA 2014, שבו לא נבחר, ועבר לשחק בקבוצת רינו ביגהורנס מליגת הפיתוח של ה-NBA.

קריירה מקצוענית
---------------

אחרי שלא נבחר בדראפט, הצטרף בולאר לקבוצת ליגת הקיץ של סקרמנטו קינגס, ובסיומה אף חתם על חוזה בסקרמנטו, ובכך הפך לשחקן הראשון ממוצא הודי שחתום על חוזה ב-NBA, אך נופה כחודשיים לאחר מכן. לאחר כשבועיים חתם על חוזה עם קבוצת הבת של סקרמנטו מליגת הפיתוח, רינו ביגהורנס, שם שיחק במשך כחצי שנה. ב-2 באפריל 2015 חתם על חוזה לעשרה ימים בקינגס, ואף שיחק בשלושה משחקים, ובכך הפך לשחקן הראשון ממוצא הודי המשחק ב-NBA. הקינגס לא האריכו את חוזהו לאחר עשרה ימים.

ב-31 באוקטובר 2015 חתם על חוזה בקבוצת ראפטורס 905 מליגת הפיתוח של ה-NBA.

ביולי 2015 הצטרף שוב לקבוצת ליגת הקיץ של סקרמנטו, אך שיחק בה שני משחקים בלבד לפני שנסע לשחק במשחקים הפאן-אמריקאיים עבור נבחרת קנדה.

ב-26 באוגוסט 2016 עבר לשחק בדאצ'ין טייגרס מטאיוואן.

קישורים חיצוניים
----------------

ויקישיתוף מדיה וקבצים בנושא **סים בולאר** בוויקישיתוף
* סים בולאר, ברשת החברתית אינסטגרם
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר ESPN
* ynet ספורט, סקרמנטו החתימה את הכדורסלן הראשון ממוצא הודי ב-NBA, באתר ynet, 2 באפריל 2015
* שגיא רפאל‏, האיש השווה מיליונים: סים בולאר, השחקן הראשון ממוצא הודי ב-NBA, באתר וואלה!‏, 08 באפריל 2015

הערות שוליים
------------

1. ↑  פיט ת'אמל, So Much Potential, So Far to Go for Young Basketball Prospect, באתר הניו יורק טיימס, 16 ביולי 2011
2. ↑  Kings Waive Bhullar, Burton, Wear, האתר הרשמי של סקרמנטו קינגס, 19 באוקטובר 2014
3. ↑  Kings Sign Sim Bhullar to a 10-Day Contract, האתר הרשמי של סקרמנטו קינגס, 2 באפריל 2015
4. ↑  Asian Basketball News, Scores, Stats, Analysis, Standings, www.asia-basket.com
**אדי רפאל ואסקס אנדרדה** (בספרדית: **Edy Rafael Vásquez Andrade**; ‏ 31 באוקטובר 1983 – 12 במאי 2007) היה כדורגלן הונדורי ששיחק בעמדת הקשר.

קריירת מועדונים
---------------

ואסקס החל לשחק בשנת 2003 בקבוצת מוטגואה מליגת העל של הונדורס. הוא ערך 63 הופעות ליגה במדי המועדון עד למותו, בהן הבקיע שבעה שערים. את רוב עונת 2006/2007 החמיץ בשל שברים בשוקה ובשוקית.

קריירה בינלאומית
----------------

ב-16 באוגוסט 2006 ערך ואסקס את הופעת הבכורה שלו בנבחרת הונדורס, בתיקו 0-0 נגד נבחרת ונצואלה במשחק ידידות. הוא ערך שלוש הופעות במדי הנבחרת, כולן במשחקי ידידות.

מותו
----

ב-12 במאי 2007 מת ואסקס בגיל 23, לאחר שרכב בו נסע התנגש בקיר. נהג הרכב ונוסע נוסף נפצעו. המשטרה מסרה כי כל השלושה היו תחת השפעת אלכוהול.

לשם הנצחתו, מוטגואה הפסיקה את השימוש בחולצה מספר 16, אותה לבש, למשך שתי עונות.

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams

הערות שוליים
------------

1. ↑  Futbolista hondureño Edy Vásquez murió en un accidente de tránsito באתר Terra (בספרדית)
2. ↑  Luto en familia azul, con muerte de futbolista Edy Rafael Vásquez באתר La Tribuna (בספרדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אדי ואסקס"**.
פירוש נוסף ערך זה עוסק בסרט תיעודי משנת 2019. אם התכוונתם למשמעות אחרת, ראו מוסול (פירושונים).

**מוסול** הוא מותחן תיעודי משנת 2019 העוסק במאבק להחזרת העיר מוסול העיראקית מידי המדינה האסלאמית של עיראק והלבנט במסגרת הקרב על מוסול (2016-2017).

סקירה כללית
-----------

הסרט הוא סרט הביכורים של דן גבריאל, שעבד באזור כקצין לוחמה בטרור של ה-CIA וגם הפיק את הסרט. הסרט מתמקד בנרטיבים המצטלבים של הקבוצות האתניות העיראקיות השונות שהיו מעורבות במבצע להשבת מוסול: בן שבט סוני, מיליציות שיעיות, לוחמים נוצרים וכוחות פשמרגה כורדים.

צילומי עדי ראייה נלכדו בעדשת המצלמה משך תשעה חודשים על ידי צוות מצלמות ביחידות שונות של הכוחות העיראקיים. הסרט עוקב אחר העיתונאי העיראקי עלי מאולה במיליציה, יחד עם אלמנת המלחמה אום הנדי והמגייס של דאעש, נאסר עיסא. אחרים המופיעים בראיונות כוללים את קפטן עלאא עטח מהיחידה המיוחדת העיראקית ושייח 'התנין' סאלח.

הפצה
----

הסרט הוקרן לראשונה בפסטיבל הקולנוע הבינלאומי בקליבלנד 2019. תאריך השחרור הרשמי להפצה דיגיטלית הוא 14 במאי 2019, כשהופץ על ידי Gravitas Ventures. הפסקול המקורי של הסרט הולחן על ידי מועמד גראמי ומפיק התקליטים הבריטי Photek. אורך הסרט התיעודי הוא 86 דקות.

ביקורות
-------

במערכת Film Inquiry נכתב, כי זהו סרט "עוצמתי וכנה." מייקל רכטשפן מהלוס אנג'לס טיימס שיבח את הסרט אף הוא ולורה דמארקו כינתה את הסרט "נרטיב מרתק של החיים במהלך 'לוחמה טוטאלית'."

הסרט החזיק בדירוג טריות של 100% על סמך 5 ביקורות באתר "Rotten Tomatoes".

ראו גם
------

* מוסול (סרט)

קישורים חיצוניים
----------------

* אתר האינטרנט הרשמי של מוסול

* "מוסול", במסד הנתונים הקולנועיים IMDb (באנגלית)

* "מוסול", באתר Rotten Tomatoes (באנגלית)

* "מוסול", במסד הנתונים הקולנועיים KinoPoisk (ברוסית)

הערות שוליים
------------

1. ↑  Gray, Tim; Gray, Tim (29 באוגוסט 2018). "Alex Wolff, Dominique Fishback to Receive San Diego Festival Honors". `{{cite web}}`:  (עזרה)
2. 1 2  "Film News Roundup: 'Mia and the White Lion', 'Mosul'". 5 בפברואר 2019. נבדק ב-5 בפברואר 2019. `{{cite web}}`:  (עזרה).
3. 1 2  "Mosul (2019)".
4. ↑
5. 1 2
6. ↑  Desk, BWW News. "Awards Announced For 2018 San Diego International Film Festival". *BroadwayWorld.com*.
7. ↑  "Mosul - Cleveland International Film Festival :: March 27 - April 7, 2019". *www.clevelandfilm.org*.
8. ↑  Rechtshaffen, Michael (2019-04-25). "Review: Documentary views 'Mosul' through the eyes of an Iraqi journalist". *Los Angeles Times*. נבדק ב-6 באוגוסט 2020. `{{cite web}}`:  (עזרה)
9. ↑  DeMarco, Laura (2019-04-04). "Cleveland International Film Festival: Powerful 'Mosul' documentary to have world premiere". *cleveland*. נבדק ב-6 באוגוסט 2020. `{{cite web}}`:  (עזרה)
**יחיאל אביגדור שמרלינג** (1852–1920) היה ממקימי ומעסקני היישוב היהודי ביפו. עמד במרכז פרשת עלילת דם ביפו.

ביוגרפיה
--------

נולד בחברון, בקהילת חב"ד בחברון, בנו של חיים שמואל שמרלינג, שהיה מאבות היישוב האשכנזי ביפו. קיבל חינוך תורני וחסידי במוסדות חב"ד בחברון. בשנת 1869 נישא לבת שבע, בת יוסף וחיה רבקה רוגינסקי מרוגאצ'וב.

התיישב ביפו והיה שותף עם אביו בעסקי עמילות המכס ובעסקי הטבק של חברת "שמרלינג ולנדו". התגורר ב"חצר שמרלינג" שהקים אביו מחוץ לגבולות יפו.

היה מעסקני היישוב היהודי ביפו. היה חבר ועד העיר של יהודי יפו. במשך שנים רבות היה ראש-דגל של החברה הקדישא ביפו. בהשתדלותו הוקמו מצבות על הרבה קברים של נעדרים גלמודים והושלמה בניית הגדר של בית הקברות הישן בתל אביב.

היה פעיל באגודת הסתרים "בני ישראל" שפעלה ביפו ובירושלים, שעל פי השמועה פעילותה העיקרית הייתה מלחמה במיסיון הנוצרי.

פרשת עלילת הדם
--------------

בימים שלפני חג פסח תרל"ו (1876) היה שמרלינג קרבן לעלילת דם מצד הערבים ביפו. הם הפיצו שמועה שהוא חטף ילדה ערביה לשם שחיטתה ונטילת דמה לצורכי הפסח. מפקד המשטרה המקומי קרא להמוני ערבים נוצרים ומוסלמים להקיף את ביתו והם דרשו ממנו להחזיר את הילדה החטופה.

בהיותו נתין אוסטרי, שמרלינג לא אפשר לשוטרים שעמדו בראש ההמון להיכנס לחצרו בלי רישיון הקונסול האוסטרי. לאחר שהובא הרישיון נערך חיפוש מדוקדק בביתו וכמובן לא נמצאה הילדה. המשטרה פיזרה את ההמון בכוח. הודות להתערבותו של סגן הקונסול האוסטרי ביפו ומושל העיר, פוטר מפקד המשטרה מתפקידו.

מותו
----

נפטר ביפו בשנת 1920, ונקבר בחלקת כולל חב"ד בבית הקברות בהר הזיתים בירושלים.

משפחתו
------

בנו, ישראל מלך שמרלינג, היה מראשוני המתיישבים בעיר גנים (רמת גן), הוא שימש יושב ראש המועצה הראשונה של רמת גן ואחר כך סגנו של אברהם קריניצי.

חתנו, יוסף רייזיס, היה מקים ובעלי קולנוע רמה ברמת גן.

לקריאה נוספת
------------

* חבצלת, י"ג בניסן תרל"ו (פרשת עלילת הדם)

קישורים חיצוניים
----------------

* דוד תדהר (עורך), "יחיאל שמרלינג", באנציקלופדיה לחלוצי הישוב ובוניו, כרך ג (1949), עמ' 1290
* רחל הרט, ‏פו ותל-אביב במראה הכפולה של העיתונות הערבית בשנים 1930—1881, **קשר** 39, סתיו 2009, עמ' 92 - 101
* קברו
**אדי סילבסטרה פסקל ישראפילוב** ידוע גם כ**אדי** (באזרית: **Eddi İsrafilov**; נולד ב-2 באוגוסט 1992) הוא כדורגלן אזרי המשחק בעמדת הקשר בנפטצ'י באקו.

קריירת מועדונים
---------------

אדי נולד ברוקאטס דה מאר שבספרד לאב אנגולי ואם אזרית. אדי התחיל את הקריירה שלו במחלקת הנוער של מילאן. כעבור שנתיים חזר לספרד ושיחק במחלקות הנוער של לה מוחונרה ופולי אחידו ובגיל 18 הצטרף לריאל מרוסיה. ב-8 במאי 2011 אדי ערך את הופעת הבכורה שלו בקבוצה הבוגרת בניצחון 1-2 נגד חומיאה. בעונת 2013/2014 אדי הפך לשחקן הרכב פותח במורסיה, וב-26 בינואר 2014 הבקיע את שער הבכורה שלו בקבוצה הראשונה בתיקו 2-2 נגד מאיורקה.

ב-1 בספטמבר 2014 אדי הושאל לגרנדה. ב-20 בספטמבר 2014 אדי ערך את הופעת הבכורה שלו בקבוצה בניצחון 0-1 נגד אתלטיק בילבאו. ב-12 ביולי 2015 אדי הושאל לאייבר עד לסיום העונה. בהיותו באייבר הוא הואשם בהפצת קלטת לוהטת ביחד עם סרג'י אנריץ' ואנטוניו לונה. בשנת 2021 הוא זוכה מאשמה, אך כדורגלנים אחרים נשפטו לתקופות מאסר.

אחרי שלא הצליח להשתלב באייבר, ב-1 בפברואר 2016 חתם בקורדובה עד לסיום העונה.

ב-18 באוגוסט 2016 אדי חתם לשנתיים בקדיס. ב-29 באוגוסט 2017 חתם בז'ימנסטיק טרגונה לשלוש שנים.

ב-29 בינואר 2018 חתם לשנתיים וחצי באלקורקון. בתחילת עונת 2018/19 הגיע למספר ימי התרשמות בהפועל באר שבע, אך לא הרשים ולבסוף שוחרר.

ב-12 באוגוסט 2019 אדי חתם באלבסטה בה שיחק שנתיים.

את עונת 2021/2022 החל כשחקן חופשי, אולם ב-5 בינואר 2022 חתם בנפטצ'י באקו מליגת העל האזרית.

קריירה בינלאומית
----------------

אדי נולד בספרד, אך נתנה לו האפשרות לייצג את אנגולה ארץ מוצאו של אביו או את אזרבייג'ן ארץ מוצאה של אמו. במאי 2013 אדי זומן לראשונה לסגל נבחרת אזרבייג'ן לקראת משחק הידידות נגד קטר, אך אדי דחה את הזימון בטענה כי הוא רוצה לעזור למורסיה במשחקים שנשארו לה עד סיום העונה.

ב-8 בינואר 2015 פורסם כי אדי החליט לייצג את אזרבייג'ן. ב-28 במרץ הוא ערך את הופעת הבכורה שלו בניצחון 0-2 נגד מלטה במסגרת מוקדמות יורו 2016.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  futbol/abci-enrich-luna-condena-pionera-contra-exhibicionismo-elite-202101200053\_noticia.html?ref=https:%2F%2Fwww.google.com%2F
**הרב משה בנבנישתי** (או **בנבנשת** או **הרב פני משה**; 1608–1677) היה רב ופוסק בקושטא, מחבר ספר פני משה.

ביוגרפיה
--------

נולד לרבי נסים בן משה בנבנשת ולבתו היחידה של הראנ"ח בשנת שס"ח בקושטא. אביו נפטר בעודו בן 12 שנה, ואמו וסבותיו של רבי משה תמכו בו ועודדוהו כדי שימשיך לעסוק בתורה. למד מנעריו בישיבתו של רבי שמואל וילייסד בקושטא, ובשנת ש"ץ (1630) התמנה לראש ישיבת "גברת" בעיר, שם כיהן עד חודש אב ת"ך (1660), אז נשרפה שכונת היהודים בעיר. שריפה זו לא פסחה על ישיבתו של רבי משה, שמעיד בצער כי רוב תורתו שכתב נשרפה:

> 
> על כל שיטותי אשר טיפחתי וריביתי ויגעתי מימי חרפתי בישיבה של מעל רמה ונשגבה ק"ק גברת יע"א עד יום שרוף ה' בחדש החמישי הת"ך ליצירה העיר רבתי בדעות שרתי במדינות קושטנדינא העדינה, כי אחרי השריפה טובעו בים מים שאין להם סוף
> 
> 
> 
> — פני משה חלק ב', חתימת הספר
> 

כתב תשובות ופסקים רבים לרחבי האימפריה העות'מאנית, כמו לגליפולי, דמשק, ברושה, שאלוניקי, ירושלים, בולגרדו, אנדרינופול ועוד. כיהן כדיין בכמה הרכבים שונים, והיה ידוע כמתיר עגונות והקל בעניינם כמה שיכל כדי למצוא פתרון למצבם ההלכתי. נהג ללמוד בששת ימי השבוע, וביום השישי היה כותב על ספר את "כל אשר חרשתי בששת ימי המעשה".

בשנת ת"ז (1647) עת פרצה בקושטא מגפה, נמלט רבי משה לכפרים הסמוכים לעיר, ונד שם ממקום למקום.

בשנת ת"ל שהה בברושה, ושב לקושטא עד לפטירתו.

היה קרוב של רבי חיים בנבנישתי מחבר ספר כנסת הגדולה, עמו התווכח רבות ושל רבי יהושע רפאל בנבנישתי בעל ספר שדה יהושע, עמו, ועם רבים מאד מבני דורו, כגון רבי אהרן ששון, רבי אברהם אליגרי, רבי אברהם הלוי אמיגו רבי מאיר די בוטון רבי אברהם בן חנניה, אברהם רוזאניס, רבי יהודה ליאון, רבי יצחק פראנסיץ התכתב בהלכה. היה עמיתם של רבי יוסף קצבי, ורבי משה אלמושנינו. מתלמידיו היה רבי אליהו אלפאנדרי, מחבר ספר מכתב מאליהו.

נפטר בקושטא בשנת התל"ז (1677)

| תקופת חייו של הרב רבי משה בנבנישתי על ציר הזמן |
| --- |
| 
ציר הזמןציר הזמן

 |

ספריו
-----

* **שו"ת פני משה** (ג' חלקים, חלק שלישי נדפס לאחר פטירתו)
* ריב לשונות - לא הגיע לידינו

לקריאה נוספת
------------

* פני משה, הקדמת המחבר
* שם הגדולים מערכת גדולים אות מ [קה] מהר"ר משה בנבנשת

קישורים חיצוניים
----------------

* **פני משה חלק א'**, באתר היברובוקס
* **פני משה חלק ב'**, באתר היברובוקס
* **פני משה חלק ג'**, באתר היברובוקס
* משה בן נסים בנבנשתי (1606-1677), דף שער בספרייה הלאומית

הערות שוליים
------------

1. 1 2 3  פני משה, הקדמה
2. ↑  שם הגדולים (ח, יז)
3. ↑  פני משה חלק ג' סימן ב' וסימן ל"א
4. ↑  שער יהושע סימן מ"ה
5. ↑  פני משה חלק ב' סימן ק"ה
6. ↑  שם הגדולים, מערכת גדולים מערכת א' סימן י"ח
7. ↑  שם הגדולים מערכת ספרים אות פ [קלח] פרי חדש
8. ↑  שם הגדולים, בערכו
9. ↑  שם הגדולים, אות מ' סימן ק"ה
10. ↑  הראשון. עיין בשם הגדולים בערכו (א, קד)
11. ↑  פני משה חלק ב' סימן י"ד
12. ↑  שם הגדולים אות י' סימן ש"ס
13. ↑  שם הגדולים, אות י' סימן עא
14. ↑  שם הגדולים מערכת גדולים אות מ [קה] מהר"ר משה בנבנשת

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296576005171

 |
**אנדרה מיאטוביץ'** (בקרואטית: **Andre Mijatović**; נולד ב-3 בדצמבר 1979) הוא כדורגלן עבר קרואטי ששיחק בעמדת הבלם.

קריירה
------

### קבוצות

הקריירה המקצוענית של מיאטוביץ' החלה בעיר הולדתו, בקבוצת רייקה, בה ערך את הופעת הבכורה בקיץ 1998. הוא שיחק עם הקבוצה במשך חמש עונות בליגת העל הקרואטית. לזכות מיאטוביץ' רשומות עשר הופעות ושלושה שערים במשחקי הקבוצה במוקדמות ליגת האלופות וגביע אופ"א.

בקיץ 2003 עבר מיאטוביץ' לדינמו זאגרב מליגת העל הקרואטית, שיחק בה שתי עונות כשחקן הרכב, הופיע עמה בשמונה משחקים במסגרת גביע אופ"א ואף זכה עמה בגביע קרואטיה בשנת 2004.

עם סיום חוזהו בקבוצה עבר מיאטוביץ' לגרויטר פירת' מהבונדסליגה השנייה, ואף על פי שהורחק כבר במשחקו השני בקבוצה שיחק במשך השנתיים הבאות באופן קבוע בהרכב הראשון.

ביולי 2007 חתם מיאטוביץ' על חוזה לשלוש שנים בקבוצת הבונדסליגה ארמיניה בילפלד. בסיום עונתו השנייה ירדה הקבוצה לליגה השנייה.

לקראת עונת 2010/11 חתם מיאטוביץ' על חוזה לשנתיים בשורות היורדת הטרייה לבונדסליגה השנייה הרטה ברלין. מיד עם הגעתו לברלין מונה לתפקיד קפטן הקבוצה על ידי מאמנה מרקוס באבל תוך שהוא מועדף על פני פאל דרדאי, לבאן קוביאשווילי ורפאל
. בשנת 2012 עבר לשחק בקבוצת אינגולשטאדט 04. בסיום עונת 2014/2015 פרש ממשחק פעיל.

### נבחרות קרואטיה

יכולתו ויציבותו של מיאטוביץ' בתחילת הקריירה המקצוענית שלו הביאו לצירופו לנבחרות הצעירות של קרואטיה, במסגרתן הופיע בעשרה משחקים בינלאומיים. מיאטוביץ' השתתף בארבעת משחקי נבחרת הנוער באליפות העולם שנערכה ב-1999 בניגריה עד להדחה בשלב שמינית הגמר, כמו גם בארבעת משחקי מוקדמות אליפות אירופה עד גיל 21 שנערכה ב-2002 בשווייץ.

קישורים חיצוניים
----------------

ויקישיתוף מדיה וקבצים בנושא **אנדרה מיאטוביץ'** בוויקישיתוף

* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  אנדרה מיאטוביץ' הוא הקפטן החדש של הרטה ברלין (גרמנית)
**טיבריוס קאטיוס אסקוניוס סיליוס איטליקוס** (בלטינית: **Tiberius Catius Asconius Silius Italicus**; ‏23 לערך – 103 לערך) היה קונסול, נואם, ומשורר רומאי. יצירתו היחידה ששרדה לימינו היא ה"פוניקה" (*Punica*), פואמה היסטורית ב-17 ספרים (פרקים), שנושאה הוא המלחמה הפונית השנייה (218–201 לפנה"ס) וגיבוריה הם המצביאים חניבעל ברקה וסקיפיו אפריקנוס.

ביוגרפיה
--------

רוב ידיעותינו על איטליקוס מקורן בכתביו של פליניוס הצעיר. ההשערה היא שנולד בין השנים 23 ו-35 לספירה. מקום לידתו אינו וודאי. הוא נודע כנואם מוכשר והיה מקורב לקיסר נירון. שימש כקונסול בשנה בה נירון מת (68 לספירה), ומאוחר יותר היה מיודד עם הקיסר ויטליוס. הוא נודע כאדם ישר ודואג לזולת. איטליקוס פרש מהחיים הפוליטיים וחי חיים שקטים באחוזתו. את זמנו בילה בכתיבת שירים ואיסוף ספרים ופסלים. הוא הרעיב עצמו למוות לאחר שהתגלתה בגופו מחלה חשוכת מרפא.

מבין יצירותיו שרדה בשלמותה אחת בלבד ה"פוניקה", פואמה אפית בת למעלה מ-12,000 שורות, הארוכה ביותר בשפה הלטינית שנשתמרה לנו מן העת העתיקה, ונושאה הוא המלחמה הפונית השנייה. ה"פוניקה" כתובה בסגנון המזכיר מאוד את סגנונו של ורגיליוס, דבר המסתדר עם דברי פליניוס לפיהם איטליקוס העריץ את ורגיליוס והתייחס אל קברו כאל מקדש.

קישורים חיצוניים
----------------

ויקישיתוף מדיה וקבצים בנושא **סיליוס איטליקוס** בוויקישיתוף
* סיליוס איטליקוס, באתר אנציקלופדיה בריטניקה (באנגלית)
* כתבי סיליוס איטליקוס בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268281505171
* BIBSYS: 90152539
* BNE: XX1122047
* BnF: cb11924756s (data)
* CANTIC: a11825534
* CiNii: DA01388598
* GND: 118614347
* ICCU: CFIV037894
* ISNI: 0000 0001 0881 4517
* LCCN: n79120267
* NKC: jn19990007957
* NLA: 35167623
* NLG: 99045
* NLP: A12103937
* NSK: 000098384
* NTA: 068951647
* RERO: 02-A000149913
* SELIBR: 248939
* SUDOC: 027138143
* Trove: 849387
* VcBA: 495/44504
* VIAF: 27071645
* WorldCat: lccn-n79120267

 |
הרב **יצחק ארדיט** (ה'תקי"ט בערך, ~1759 - י"ד בתמוז ה'תקע"ב, 24 ביוני 1812) היה מרבני איזמיר, מחבר הספר **יקר הערך**.

ביוגרפיה
--------

נולד בשנת התקי"ט בערך באיזמיר לרב שלמה ארדיט. אחיו של הרב רפאל ארדיט. נישא לשרה בת הגביר ר' חיים משה ארדיט, שתמך בו ואפשר לו לשקוד על תלמודו. התבלט כבר בגיל צעיר, וכשהיה בן 15 הספיד את סבו, רבי אהרן אלפנדרי מחבר ספר יד אהרן.

החיד"א התכתב עמו בדברי תורה ומביא מתורתו בכמה מספריו, וכן שלח לו מספריו בתוספת הקדשה, על ספרו שם הגדולים כתב: "לחמיד רצוף אהבה וחיבה החכם השלם והכולל חתנא דבי נשיאה ורב חסד כמה"ר יצחק ארדיט נר"ו. הרי זה מקטני המנ'ה ומדת קונו יש בו בהגיע תו'ר נאמר בו ריח נחוח. זאת היתה לי תזל כטל אמרתי, אני הצעיר חיד"א ס"ט." חידושיו מוזכרים גם בספרים אחרים של בני תקופתו.

עלה לארץ ישראל לזמן קצר, אך חזר לאיזמיר ונפטר שם. על מצבתו נכתב: "חסידא קדישא כמוהר"ר יצחק ארדיט ב"ר שלמה ז"ל, בעל ספר יקר הערך, י"ד תמוז שנת התקע"ב".

הוא פעל להדפסת ספר "מטה אפרים" של אפרים ארדיט.

אין להחליף בינו לבין סבו, רבי יצחק ארדיט, (תפ"ד, 1724 - תקל"ח, 1778), שנפטר בירושלים ונטמן בבית הקברות היהודי בהר הזיתים.

| תקופת חייו של הרב הרב רפאל ארדיט על ציר הזמן |
| --- |
| 
ציר הזמןציר הזמן

 |

ספרו "יקר הערך"
---------------

חיבר את הספר "יקר הערך" על מסכת ערכין (עד דף כא), והספר הושלם עד סוף המסכת על ידי בנו, ר' שלמה, בשם "פחות שבערכין". בסוף הספר נוספו עשרים וחמש דרשות של הרב ארדיט. 

הספר נדפס לראשונה בסלוניקי, תקפ"ג, והוא מצוטט לרוב כאחד הספרים החשובים על מסכת זו. מהדורה שניה מחודשת יצאה לאור על ידי מכון 'עבודה ברורה', ירושלים תשס"ח.

לקריאה נוספת
------------

* שמעון ואנונו, ארזי הלבנון - אנציקלופדיה לגאוני ספרד, עמ' 1229.
* שמעון ואנונו, אנציקלופדיה לחכמי טורקיה, עמ' 377–378.
* יעקב גליס, אנציקלופדיה לתולדות חכמי ארץ-ישראל, ב, עמ' קעב

קישורים חיצוניים
----------------

* ספרו יקר ערך, סלוניקי, תקפג באתר היברובוקס
* הספד לזכרו על ידי ר' חיים פלאג'י בספרו ראה חיים, סלוניקי, תר"ך

הערות שוליים
------------

1. ↑  מן הגנזים, ספר ששה עשר, עמוד שסא
2. ↑  אריה ליב פרומקין, תולדות חכמי ירושלים, ג, עמ' 101 והערת המו"ל שם.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007527101605171
* LCCN: nr93048208
* WorldCat (עם LCCN): nr93-048208

 |
גינוע בעיר לודז', פולין
**גינוע** (מלשון: **גינה** ו-**תנועה**. באנגלית: **Parklet**, פארקלט) היא רחבה על מדרכה או על שטח של הולכי רגל המספקת יותר מרחב ושירותים לאנשים המשתמשים ברחוב (בדרך כלל ברחוב מסחרי הכולל חנויות) הכוללת פינת ישיבה עם שולחן (לעיתים גם עם: "חנייה לאופניים" או כלי תחבורתי אחר שאינו נוסע על כבישים). בדרך כלל רחבה זו מותקנת על חניונים מותקנים או על מקומות חניה ולעיתים גם על מספר מקומות חניה או בגן המצוי לצד רחוב. לעיתים גינוע נועד בתור מקום לעצור בו, לשבת, ולנוח בו עם אפשרות לאכול או לשתות. במקרים בהם גינוע אינו מיועד לאירוח אנשים, לעיתים גינוע עשוי גם לספק "צל" באמצעות גג או צמחייה ואף לספק שירותי מידע פרסומיים כגון: מידע היסטורי, מיצג אמנות כלשהו או מתקנים חזותיים אחרים. ניתן לראות בגינוע בתור מבנה קבוע ברחוב אך במקומות מסוימים הוא אינו "מבנה קבע" ועליו להיות מתוכנן להסרה מהירה וקלה מסיבות חירום או סיבות אחרות עקב מזג אוויר כגון שיטפונות או שלג ללא נזק לשוליים או לרחוב. כפי שנהגה לראשונה. גינוע תמיד פתוח לציבור, אך עם זאת בערים מסוימות בעולם אפשרו לבעלי חנויות, קיוסקים ומסעדות להשתמש בגינוע עבור צורכיהם הפרטיים.

קישורים חיצוניים
----------------

ויקישיתוף מדיה וקבצים בנושא **גינוע** בוויקישיתוף
Bill Haley & His Comets
**"Rock Around the Clock"** (בתרגום חופשי לעברית: **רוק מסביב לשעון**) הוא שיר רוק אנד רול שנכתב על ידי מקס פרידמן וג'יימס מאיירס בשנת 1952. הביצוע המוכר ביותר והמצליח ביותר של השיר בוצע על ידי להקת Bill Haley & His Comets בשנת 1954. השיר הגיע בשיא למקום הראשון במצעד הבריטי ובמצעד האמריקני.

את הצלחת השיר יש לזקוף לשיבוצו בסרט זרע הפורענות של הבמאי ריצ'רד ברוקס ב-1955.

על אף שזהו איננו שיר הרוק אנד רול הראשון בהיסטוריה, הביצוע של היילי הפך פופולרי במיוחד בקרב בני הנוער בעולם המערבי במהלך שנות ה-50 של המאה ה-20, היה לשיר הרוק אנד רול הראשון שהגיע לפסגת המצעד האמריקני ונחשב לאחד השירים הראשונים שסייעו בפופולריזציה של ז'אנר הרוק אנד רול בתרבות המיינסטרים ברחבי העולם.

בשנת 2003 דורג השיר במקום ה-158 ברשימת 500 השירים הגדולים בכל הזמנים של מגזין המוזיקה רולינג סטון.

בנוסף, השיר נחשב לאחד מהשירים הנמכרים ביותר בכל הזמנים שכן, לאורך השנים נמכרו מעל ל-25 מיליון עותקים של הסינגל.

אזכורים בולטים בתרבות
---------------------

* השיר היה נעימת הפתיחה של העונה הראשונה ושל העונה השנייה של הסיטקום האמריקני "ימים מאושרים".
* הביצוע המקורי של היילי שולב בפסקול הסרט "אמריקן גרפיטי" (1973) והיה השיר הפותח של הצד הראשון באלבום הכפול של פסקול הסרט, "41 Original Hits from the Soundtrack of American Graffiti" (אנ') שהיה לאלבום פלטינה משולש.
* השיר מושמע באחת מתחנות הרדיו במשחק המחשב "Mafia II"

גרסאות כיסוי בולטות
-------------------

ברבות השנים יצאו לשיר גרסאות כיסוי רבות נוספות, הבולטות שבהן בוצעו בין היתר על ידי מיי וסט, הארי נילסון והסקס פיסטולס.

קישורים חיצוניים
----------------

* מידע על היצירה "Rock Around the Clock" באתר מיוזיק בריינז
* עמוד השיר באתר songfacts.com (באנגלית)
* להקת Bill Haley & His Comets מבצעים את השיר בהופעה טלוויזיונית משנת 1955, סרטון באתר יוטיוב

הערות שוליים
------------

1. ↑  'Rock Around The Clock' : NPR

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: f95a95f8-2b7a-308f-9333-9bbf2843bb28

 |
**Music OCR** הוא יישום של טכנולוגית זיהוי תווים אופטי לצורך המרת תווי מוזיקה מודפסים לפורמט דיגיטלי בר-עריכה (כגון MusicXML ו-LilyPond) ובר-נגינה (כגון MIDI).

היסטוריה
--------

מחקר ראשוני בזיהוי של תווי מוזיקה מודפסים נעשה בשנות ה-60 המאוחרות של המאה ה-20 ב-MIT ומכונים נוספים.

המוצר המסחרי הראשון בתחום, MIDISCAN, שוחרר ב-1991 על ידי חברת Musitek.

בניגוד לזיהוי אופטי של טקסט, שבו המילים מעובדות בטור, זיהוי אופטי של מוזיקה מחייב עיבוד של אלמנטים מקבילים. לכן, המיקום היחסי של סימני הדינמיקה והוראות ביצוע מוזיקליות נוספות מהווים חלק חשוב מאלגוריתם הזיהוי.

לתוכנות זיהוי מודרניות יכולת דיוק של מעל ל-99% עבור סריקה איכותית וסימון סטנדרטי.[דרוש מקור] מכיוון שנקודה מסמלת סטקטו או הארכת תו, כל "הפרעה" בסריקה עלולה לגרום לשגיאות בפענוח.

תוכנות לזיהוי אופטי של תווי מוזיקה
----------------------------------

### תוכנות קוד פתוח

* Audiveris - מבוסס ג'אווה (רישיון: GPL)

### תוכנות מסחריות

shazam (גרסה לפלאפונים)

* capella-scan
* PhotoScore (נמצא בשימוש ב-Sibelius)
* ScoreMaker
* SharpEye
* SmartScore (נמצא בשימוש ב-Finale)
* PDFtoMusic (רק לקובצי PDF שנוצרו על ידי תוכנות לעריכת מוזיקה)
* VivaldiScan

קישורים חיצוניים
----------------

ויקישיתוף מדיה וקבצים בנושא **Music OCR** בוויקישיתוף
* זיהוי אופטי של מוזיקה (OMR) - תוכנות ומאמרים
* Aruspix - זיהוי אופטי של מוזיקה עתיקה.

הערות שוליים
------------

1. ↑  **Pruslin, Dennis Howard**, *Automatic Recognition of Sheet Music*, 1966 (גישה לקובץ בתאריך 2007-01-24)
**הקורפוס ההררי נורווגיה** (בגרמנית: **Gebirgskorps Norwegen**) היה קורפוס הררי של הוורמאכט שלקח חלק במלחמת העולם השנייה.

היסטוריה
--------

הקורפוס ההררי נורווגיה הוקם ב-1 ביולי 1940 בנורווגיה הכבושה בפיקוד אדוארד דיטל. פעולתה הראשונה הייתה "מבצע אייל", שהתרחש ב-22 ביוני 1941 במקביל למבצע ברברוסה. במסגרת המבצע כבש הקורפוס את עיר הנמל האסטרטגית פטסאמו מידי ברית המועצות. בהמשך, במבצע כושל שכונה "מבצע שועל פלטינה", נע הקורפוס לכיוון מורמנסק. דיוויזיות של הקורפוס נעו משני כיוונים במטרה לכתר את העיר, אולם כבר ביום הראשון להתקפה, נתקלו הגרמנים בסדרת בעיות לא צפויות כמו כבישים משובשים וקור, וכמו כן גילו שהמפות שברשותם לא מדויקות. 

הסובייטים גילו התנגדות עזה, ואלמנט ההפתעה אבד. ב-7 ביולי נאלץ דיטל לבקש תגבורת, אולם קיבל רק גדוד מקלענים אחד מנורווגיה. ב-10 ביולי פתחו הגרמנים בהתקפה חדשה, אולם עותק של תוכנית המתקפה נפלה לידי הצבא האדום והגרמנים נאלצו למתוח את כוחותיהם לכל אורכו של נהר ליסטה. בשל הדרכים המשובשות נותקה גם האספקה וההתקפה הגרמנית נבלמה ב-21 בספטמבר. בין אפריל למאי 1942, פתחה הארמייה ה-14 הסובייטית במתקפת נגד, ובאותו החודש סבל הקורפוס מסופת שלגים חמורה שגבתה מחיר כבד. בנובמבר שונה שם הקורפוס ל**הקורפוס ההררי ה-19** (XIX. Gebirgs-Armeekorps). בנובמבר 1944 נאלץ הקורפוס לפנות את לפלנד ולסגת חזרה לנורווגיה שמו שונה ל"פלגת הארמייה נרוויק" (Armeeabteilung Narvik). 

ב-8 במאי 1945 נכנע הקורפוס לבעלות הברית.

מפקדים
------

* גנרל-אוברסט אדוארד דיטל (14 ביוני 1940 - 15 בינואר 1942)
* גנרל-פלדמרשל פרדיננד שרנר (15 בינואר 1942 - 1 באוקטובר 1943)
* גנרל הכוחות ההרריים גאורג ריטר פון האנגל (1 באוקטובר 1943 - 15 במאי 1944)
* גנרל הכוחות ההרריים פרדיננד יודל (15 במאי 1944 - 8 במאי 1945)

קישורים חיצוניים
----------------

* הקורפוס ההררי נורווגיה באתר lexikon-der-wehrmacht (בגרמנית)
* הקורפוס ההררי נורווגיה באתר Axis History (באנגלית)

הערות שוליים
------------

1. 1 2  פלגה (Armeeabteilung), יחידה צבאית בגודל בלתי קבוע שהורכבה לשם ביצוע משימה מיוחדת.
2. ↑  הקורפוס ההררי נורווגיה באתר לקסיקון הוורמאכט
3. ↑  פינלנד: קורבן או תוקפן? (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n84057670
* VIAF: 143114946
* WorldCat: lccn-n84057670

 |
**אלכסנדר  גלאגולב** (ברוסית: **Александр Александрович Глаголев**;‏ 14 בפברואר 1872 – 25 בנובמבר 1937, קייב) היה כומר רוסי אורתודוקסי שפעל בקייב.

ביוגרפיה
--------

אלכסנדר  גלאגולב נולד בכפר במחוז טולה למשפחת כומר. בשנת 1894 הוא סיים לימודי דת בבית ספר לכמרים בטולה ובשנת 1898 סיים אקדמיה נוצרית בקייב עם קבלת תואר שני.

בשנת 1899 גלאגולב החל ללמד באקדמיה נוצרית בקייב בה למד. בשנת 1906 התמנה לפרופסור. 

גלאגולב למד כ-18 שפות. הוא היה חבר מערכת של אנציקלופדיה נוצרית ופרסם מאמרים בנושאי דת. הוא היה נחשב למומחה בתנ"ך.

בשנת 1905 גלאגולב התנגד באופן פעיל לרדיפות יהודים. הוא היה עד מומחה בפרשת בייליס. בעדותו הוא ציין שליהודים אסור להשתמש בדם במהלך הכנת אוכל. עדותו הייתה חשובה לקו ההגנה.

לאחר מהפכת אוקטובר גלאגולב המשיך לעבוד במוסדות הכנסייה. הוא המשיך לתת הרצאות לסטודנטים למרות שבאופן רשמי האקדמיה נסגרה. כאשר רקטור האקדמיה נעצר בשנת 1923, גלאגולב פעל במקומו בנושאים מנהליים.

בתחילת שנות ה-30 גלאגולב גורש מביתו ועבר לגור בחדר קטן ליד הכנסייה. בשנת 1931 הוא נעצר והיה בכלא כחצי שנה. ב-20 באוקטובר 1937 הוא נעצר פעם נוספת. לפי הגרסה הרשמית הוא נפטר ב-25 בנובמבר 1937 מסיבוכי מחלה.

גלאגולב היה נשוי לזינאידה, ספרנית באקדמיה נוצרית. היא נפטרה בשנת 1936. בנו אלכסיי גלאגולב היה כומר שהציל יהודים בקייב במהלך מלחמת העולם השנייה. על פעילותו הוא קיבל הכרה כחסיד אומות העולם.

גלאגולב היה חבר של משפחת מיכאיל בולגקוב. הסופר תיאר את פעילותו בספר "המשמר הלבן".

בשנת 2002 על קיר בניין אקדמיה נוצרית בקייב הוצב לוח זיכרון למשפחת גלאגולב.

קישורים חיצוניים
----------------

ויקישיתוף מדיה וקבצים בנושא **אלכסנדר גלאגולב** בוויקישיתוף
* אתר המוקדש למשפחת גלאגולב, כולל תמונות, ברוסית
* יד ושם - דף על משפחת גלאגולב, כולל תמונות
* תיאור פעילות גלאגולב במעצר

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5044 5981
* LCCN: n2004096599
* SUDOC: 10056562X
* VIAF: 6790164
* WorldCat: lccn-n2004096599

 |
**איגוד הטייסים הישראלי** הוא ארגון המייצג את הטייסים הישראליים בנתיבי אוויר בינלאומיים.

האיגוד הארצי לטייסי נתיבי אוויר בישראל הוקם כאגודה בשנת 1976. זהו איגוד עובדים מקצועי, החבר במעמד עצמאי בהסתדרות החדשה, באגף לאיגוד מקצועי. האיגוד הישראלי חבר בפדרציה הבינלאומית של איגודי הטייסים IFALPA, ופועל במישור הבינלאומי בנושאים מקצועיים רבים הקשורים לתעופה המסחרית.

מטרות האיגוד
------------

* לפעול לקידום, שיפור ושמירה על רמת בטיחות הטיסה בישראל.
* לבטא את עמדת טייסי האיגוד בכל ההיבטים המקצועיים של התעופה המסחרית.
* לייצג את טייסי האיגוד אל מול רשויות המדינה.
* לדאוג לרווחת הטייסים כעובדים תוך ייעוץ, ליווי ותמיכה בכל נושא תעסוקתי - הסכמי עבודה, אירועי בטיחות, שמירה על הבריאות.
* האיגוד פועל לשמירה על יחסי עבודה תקינים ועזרה הדדית בין חבריו.

חברי האיגוד
-----------

באיגוד הישראלי חברים טייסים הטסים בחברות אל על, ארקיע, ישראייר, ק.א.ל. כים ניר, וטייסי התעשייה האווירית, בנוסף מיוצגים באיגוד מהנדסי הטייס מאותן החברות.

טייס ישראלי זכאי להיות חבר באיגוד הטייסים אם הוא מחזיק ברישיון טייס מסחרי בר תוקף ומתפרנס מעבודתו כטייס.

באיגוד הטייסים חברים כ-700 טייסים.

מבנה האיגוד
-----------

המועצה הארצית היא הפורום הנבחר והמנחה של איגוד הטייסים. בחירות למועצה הארצית מתקיימות אחת ל-3 שנים, חברי האיגוד בוחרים בנציגיהם למועצה בכל חברת תעופה/מקום עבודה בנפרד. לכל חברה יצוג יחסי במועצה על בסיס מספר החברים באיגוד.

נכון ל 2019 מידן בר, קברניט בואינג 777 באל על, משמש כיו"ר האיגוד.

קברניט יצחק (איקה) ברנדט, קברניט בואינג 737 באל על, משמש כסגן נשיא אזורי למזרח התיכון בפדרציה העולמית של איגודי הטייסים IFALPA.

קישורים חיצוניים
----------------

* אתר האינטרנט הרשמי של איגוד הטייסים הישראלי
* הפדרציה העולמית של איגודי הטייסים
**Muz-TV** (ברוסית: **Муз-ТВ**, מתוך **Муз**ыкальное **т**еле**в**идение - טלוויזיה מוזיקלית) הוא ערוץ מוזיקה רוסי המשדר מאז 1996. 49% ממניות הערוץ נמצאים בבעלות UTH רוסיה שהוא בבעלות MTV‏.

הפורמט של Muz-TV הוא קטעי וידאו של מוזיקת פופ רוסית, אם כי ניתן לראות מדי פעם גם פופ בינלאומי, היפ הופ ורית'ם אנד בלוז עכשווי, הערוץ משדר תוכניות מוזיקה מקומיות ובינלאומיות.

בדומה ל-MTV, בסוף שנות האלפיים הפך Muz-TV יותר לערוץ בידור המשדר תוכניות ריאליטי, ולא לערוץ מוזיקה. לאחר המיתוג המחודש של 16 בספטמבר 2012, "Muz-TV" עבר לתדר חדש, שינה את הקונספט בחזרה לערוץ מוזיקלי. על התדר הישן שלו, החל לשדר ערוץ בידור נוער חדש בשם "ערוץ יו", המורכב מתוכניות ששודרו בעבר בטלוויזיה (למעט תוכניות מוזיקליות), כמו גם תוכניות וסדרות חדשות, הן בהפקה עצמאית והן תוכניות רכש.

פרסי Muz-TV
-----------

 ערך מורחב – **פרסי Muz-TV**  

פרסי המוזיקה הטלוויזיונית Muz-TV הוענקו למוזיקאים רוסיים מתחום הפופ מאז 2003. עבור כל מועמדות נבחרים שלושה מועמדים על ידי חבר השופטים של הערוץ, ואז מועמדים באמצעות SMS. הפרס מוענק בתוכנית שצילומיה נערכו בקומפלקס אולימפיסקי.

פרסי המוזיקה של הערוץ הם מושא לביקורת חריפה בתקשורת. הנושא המרכזי הוא רשימת המועמדים החוזרים על עצמם, למשל, זברי זכו בתואר "להקת הרוק הטובה ביותר" שש פעמים ברציפות ודימה בילן זכה בפרס "אמן השנה" חמש פעמים בשש שנים. נושא נוסף הוא ליפ סינק הנהוג בהופעות מוזיקליות במהלך טקס הענקת הפרסים.

הפקות מקור
----------

* **להיט Muz-TV** - מוזיקה עיקרית ללא הפסקה.
* **Muz-Charge** - מוזיקת בוקר.
* **שלנו** - מוזיקה רוסית.
* **טרי**
* **אוסף זהב**
* **להיט עירוני**
* **להיט רוק**
* **להיט אהבה**
* **שעה סקסית**
* **ריקוד להיט**
* **אורות כוכבים**
* **קונצרטים ומופעי מוזיקה**

גלריה
-----

* לוגו בשנים 2003–2005לוגו בשנים 2003–2005
* לוגו בשנים 2005–2006לוגו בשנים 2005–2006
* לוגו בשנים 2008–2010לוגו בשנים 2008–2010
* לוגו הערוץ בשנת 2015 עד 2018לוגו הערוץ בשנת 2015 עד 2018
* לוגו בשנים 2018 - 2021לוגו בשנים 2018 - 2021

קישורים חיצוניים
----------------

ויקישיתוף מדיה וקבצים בנושא **Muz-TV** בוויקישיתוף
* אתר האינטרנט הרשמי של Muz-TV (ברוסית)
* Muz-TV, ברשת החברתית פייסבוק

* Muz-TV, ברשת החברתית טוויטר

* Muz-TV, ביישום טלגרם

* Muz-TV, ברשת החברתית אינסטגרם

* Muz-TV, ברשת החברתית טיקטוק

* Muz-TV, ברשת החברתית VK

* Muz-TV, סרטונים בערוץ היוטיוב

הערות שוליים
------------

1. ↑
2. ↑  Вадим Пономарев: Премия «Муз-ТВ 2006» как пиар пиара - Взгляд.ру
3. ↑  Итоги премии "Муз-ТВ": справедливый выбор и непрофессиональное проведение (אורכב 09.06.2008 בארכיון Wayback Machine) - News Music.ru
**אוראלאן אליסטה** (ברוסית: **Футбольный клуб «Уралан» Элиста**) הוא מועדון כדורגל רוסי מהעיר אליסטה, בירת קלמיקיה. הוקם ב-1958 לראשונה בשם "אוראלאן" אם כי פורק מספר פעמים מאז. בגלגולו האחרון הוקם בשנת 2021. המועדון זכה באליפות ליגת המשנה הרוסית בכדורגל בעונת 1997 והתמודד בליגת העל הרוסית בכדורגל במשך מספר עונות. בעונת 1999/2000 הקבוצה העפילה עד לשלב חצי גמר הגביע הרוסי בכדורגל.

אטימולוגיה
----------

לקבוצה הוענק השם אוראלאן שמשמעותו בקלמיקית "קדימה".

היסטוריה
--------

המועדון הוקם לראשונה ב-1958 על ידי פועלי מפעל הרכבים מספר 9 של חברת "קלמסטרוי" בעיר אליסטה. הקבוצה השתתפה באליפויות הרפובליקה בקלמיקיה וזכתה בגביעי קלמיקיה עד 1966. ב-1967 התמודד המועדון בליגה ב', הליגה הסובייטית השנייה. בעונת 1991 סיימה הקבוצה במקום השני בליגה ועונה לאחר מכן הייתה ממייסדות ליגת המשנה הרוסית.

ב-1997 הייתה לאלופת ליגת המשנה והעפילה לראשונה לליגת העל הרוסית. הישג השיא של הקבוצה היה מקום 8 בליגה הבכירה. הקבוצה התמודדה בליגה הבכירה במשך 3 עונות ובעונת 2000 בליגת העל הרוסית סיימה במקום האחרון ונשרה לליגת המשנה. בסוף העונה סיימה כסגנית אלופת ליגת המשנה וחזרה לליגה הבכירה אך לא החזיקה מעבר לשתי עונות ובעונת 2003 בליגת העל הרוסית נשרה שוב. בעונת 2004 נקלעה הקבוצה לקשיים פיננסיים ופורקה.

בשנת 2005 הוקמה מחדש בשם מועדון הכדורגל אליסטה. הקבוצה החלה להתמודד בליגה החובבנית וסיימה במקום השני באזור שלה בעונת הבכורה שלה והעפילה לליגה הרוסית השנייה, אך שוב נתקלה בקשיים פיננסיים ובסוף 2006 פורקה שוב. הקבוצה הוקמה מחדש ב-18 במאי 2014 בחסות ממשלת קלמיקיה והחלה להתמודד באזור צפון הקווקז-דרום רוסיה של הליגה הרוסית השלישית. ברם, ב-2015 הקבוצה פורקה שוב. 

במאי 2021 ממשלת קלמיקיה יזמה שוב את הקמת המועדון מחדש, שהחל להתמודד בליגה השלישית בעונת 2021 וסיימה את העונה במקום השביעי.

אצטדיון הקבוצה
--------------

הקבוצה מארחת את משחקיה באצטדיון העירוני "אוראלאן" שעד שנת 1998 נקרא בשם אצטדיון ספרטק. תכולתו מגיעה ל-10,300 מושבים והוא ממוקם ברחוב לנין 218 בעיר אליסטה.

גלריה
-----

* סמל קבוצת אליסטה בשנים 2005-2006סמל קבוצת אליסטה בשנים 2005-2006
* לוגו הקבוצה עד 2015.לוגו הקבוצה עד 2015.
* אצטדיון אוראלאן בעיר אליסטה.אצטדיון אוראלאן בעיר אליסטה.
* 
*

תארים
-----

ליגת המשנה הרוסית בכדורגל
* **זכייה (1):** 1997

קישורים חיצוניים
----------------

* 
* אוראלאן אליסטה, ברשת החברתית VK
* אוראלאן אליסטה באתר ליגת העל הרוסית (ברוסית)

הערות שוליים
------------

1. ↑  Клуб «Уралан» возвращается
2. ↑  Калмыцкая футбольная команда «Уралан» заявлена в третьем дивизионе
3. ↑  Профиль «Уралана»-д на сайте wildstat.ru